अनंतनाग में जवान ने 4 साथियों की जान ली  
यह घटना दक्षिणी कश्मीर में राष्ट्रीय रायफल्स के कैंप में हुई। आरोपी जवान की साथियों से कहासुनी हो गई, जिसे लेकर उसने ताबड़तोड़ गोलियां बरसा दीं।
जम्मू-कश्मीर के अनंतनाग जिले में सेना के एक जवान ने अपने ही चार साथियों को मौत के घाट उतार दिया है। इनमें एक जूनियर कमांडिंग ऑफिसर और तीन जवान शामिल हैं। यह घटना दक्षिणी कश्मीर में राष्ट्रीय रायफल्स के कैंप में हुई। आरोपी जवान अभय कुमार की अपने साथियों के साथ कहासुनी हो गई, जिसे लेकर उसने उन पर ताबड़तोड़ गोलियां बरसा दीं। इस गोलीबारी में एक जवान घायल भी हुआ है।